‘તેં આપણી સંસ્કૃતિ છોડીને અને મને આપેલ વચન તોડીને પહેરવેશ બદલ્યો એ સારું નથી કર્યું, તારે આપણી રીતરસમનું પાલન કરવું જ જોઈએ.’ કારણકે આનંદીબાઈએ નવવારી સાડીને બદલે ઠંડીને લીધે શરીર પૂરું ઢાંકવા અને સમય બચાવવા ગુજરાતી ઢબે સાડી પહેરવાનું શરૂ કરેલું. ભાડુ બચાવવા જે રૂમમાં રહેતા એની ચિમની ખરાબ, એટલે ઠંડીથી બચવા પ્રગટાવેલ આગનો ધુમાડો ઘરમાં જ રહેતો, એમના શ્વાસમાં ભરાતો રહેતો. માર્ચ, ૧૮૮૬માં તેમણે ડૉક્ટરની ડિગ્રી મેળવી ભારતના પ્રથમ મહિલા તબીબ બનવાનું ગૌરવ પ્રાપ્ત કર્યું. ઓક્ટોબર ૧૮૮૬માં તેઓ ભારત આવ્યા, અને ફેબ્રુઆરી ૧૮૮૭માં ટી.બીને કારણે તેમનું મૃત્યુ થયું.